Lakástakarékot magánszemélyek, társasházak, lakásszövetkezetek nyithatnak. Egy szerződőnek több lakásszámlája is lehet egyszerre. A bónusz/prémium jóváírás is mindegyik szerződésre jár. Ugyanazon lakáscélra több megtakarítást is fel lehet használni. - Fontos tudni, hogy korábban, az állami támogatás időszakában egy személy csak egy szerződést köthetett, ezt az adószám alapján ellenőrizték.
A lakástakarék számla megnyitásához az adott módozattól függően számlanyitási díjat kell fizetned, amely általában a szerződéses összeg 1%-át teszi ki. A számlanyitási díjat fizetheted részletekben is, és módozattól függően vagy akció keretében elengedésre is kerülhet.
Magánszemélyeknek a szerződéskötés feltétele a magyarországi lakóhely vagy magyarországi tartózkodási hely.